UTENOS RAJONO SAVIVALDYBĖS ADMINISTRACIJOS	DIREKTORIUS

ĮSAKYMAS

DĖL UTENOS RAJONO SAVIVALDYBĖS ADMINISTRACIJOS DIREKTORIAUS 2018 M. KOVO 23 D. ĮSAKYMO NR. AĮ-310 „DĖL UTENOS RAJONO SAVIVALDYBĖS

VISUOMENĖS SVEIKATOS RĖMIMO SPECIALIOSIOS PROGRAMOS SVEIKATOS

PROJEKTŲ IR APLINKOS SVEIKATINIMO PROJEKTŲ KONKURSO NUOSTATŲ

PATVIRTINIMO“ PAKEITIMO

2025 m. vasario 25 d. Nr. AĮ-135

Utena

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Utenos rajono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo, patvirtinto Utenos rajono savivaldybės tarybos 2018 m. sausio 25 d. sprendimu Nr. TS-16 „Dėl Utenos rajono savivaldybės visuomenės sveikatos rėmimo specialiosios programos sudarymo ir vykdymo tvarkos aprašo patvirtinimo“, 13 punktu:

1.	Pakeičiu Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatus, patvirtintus Utenos rajono savivaldybės administracijos direktoriaus 2018 m. kovo 23 d. įsakymu Nr. AĮ-310 „Dėl Utenos rajono savivaldybės visuomenės sveikatos rėmimo specialiosios programos sveikatos projektų ir aplinkos sveikatinimo projektų konkurso nuostatų patvirtinimo“:

1.1.	Pakeičiu 15.4 punktą ir jį išdėstau taip:

„15.4. trumpalaikiam turtui įsigyti (priemonės, kanceliarinės ir ūkinės paskirties prekės ir pan., vieneto vertė ne didesnė nei nustatyta Viešojo sektoriaus apskaitos ir finansinės atskaitomybės 12-ojo standarto, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ 6.83 papunktyje;”

1.2.	Pakeičiu 16.3 punktą ir jį išdėstau taip:

„16.3. ilgalaikiam materialiajam turtui įsigyti (ūkio inventoriui ir baldams, transporto priemonėms, ryšio priemonėms, kompiuterinei įrangai, medicininei įrangai ir kitam inventoriui įsigyti, priemonėms ir įrangai, kuri nesusidėvi per vienerius metus), kaip tai nustatyta Viešojo sektoriaus apskaitos ir finansinės atskaitomybės 12-ojo standarto, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ 6.83 papunktyje.”

2.	Nurodau, kad šis įsakymas turi būti paskelbtas Teisės aktų registre ir savivaldybės interneto svetainėje www.utena.lt.

3.	Nurodau, kad šis įsakymas gali būti skundžiamas Utenos rajono savivaldybės administracijos direktoriui (Utenio a. 4, 28503 Utena) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos

Administracijos direktorius	Paulius Čyvas